《寄坏庵》
宋代·释居简

坏庵老牛老捏疆，刚把虚空立疆界。不知烧作一聚灰，问云此疆坏不坏。

今犹不死亦不烧，掩息弗与生同条。苕溪清印故山月，一点灵犀通夜遥。

倒刹拈花各三昧，会底不知渠不会。珊瑚树林日杲杲，东倒何妨复西擂。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。